als_Latn dik_Latn sag_Latn
Ndonëse gjatë aksionit policor u kontrollua imtësisht e gjithë godina, vëmendja e njësive të posaçme anti-eksplozivë u fokusua në një automjet të parkuar përballë Kryeministrisë.
Një makinë e parkuar gabimisht përballë Kryeministrisë shqiptare vendosi në alarm policinë, e cila evakuoi stafin dhe realizoi një kontroll të imtësishëm për prezencën e eksplozivëve mëngjesin e ditës së sotme, njoftojnë mediat shqiptare.
Ndonëse gjatë aksionit policor u kontrollua imtësisht e gjithë godina, vëmendja e njësive të posaçme anti-eksplozivë u fokusua në një automjet të parkuar përballë Kryeministrisë.
Pas kontrollit të realizuar nëpërmjet qenve në gjendje të nuhasin lëndën shpërthyese, u përcaktua se alarmi ishte i rremë dhe se nuk kishte asnjë gjurmë të lëndëve shpërthyese në automjet, në godinë apo në perimetrin përreth Kryeministrisë.
Trafiku dhe qarkullimi përreth institucionit u ndalua për rreth një orë.
Gjatë kontrollit, stafi i Kryeministrisë u shpërngul i gjithi në godinën përballë të Ministrisë së Financave.
Kryeministri i Shqipërisë, Edi Rama, ndodhet aktualisht në një vizitë zyrtare pune në Itali.
als_Latn als_Latn als_Latn als_Latn als_Latn als_Latn als_Latn